《题登真洞》
唐代·张果

修成金骨炼归真，洞锁遗踪不计春。野草谩随青岭秀，

闲花长对白云新。风摇翠筱敲寒玉，水激丹砂走素鳞。

自是神仙多变异，肯教踪迹掩红尘。

作者简介：唐人。武则天时隐居恒州中条山，往来汾、晋间。尝自言生于尧丙子岁。武后使使召之，佯死不赴。开元中，玄宗好神仙方术之事，因遣使迎至京。欲以玉贞公主降之，大笑不奉诏。寻还山。号通玄先生。有《阴符经太无传》。